b'\n_START_ARTICLE_\nLacrimi de iubire (serial)\n_START_SECTION_\nPovestea\n_START_PARAGRAPH_\nFamilia Varlam se num\xc4\x83r\xc4\x83 printre cele mai bogate familii din Rom\xc3\xa2nia, mai ales c\xc4\x83 Grigore Varlam (Constantin Cotimanis), capul familiei, este un om de afaceri care a creat un adev\xc4\x83rat imperiu. El este rec\xc4\x83s\xc4\x83torit cu Simona (Carmen T\xc4\x83nase), care \xc8\x99i-a \xc3\xaemplinit astfel visul de a tr\xc4\x83i \xc3\xaen confort, \xc3\xaentr-o vil\xc4\x83 luxoas\xc4\x83. Mihai (Lucian Viziru), fiul Simonei din prima c\xc4\x83s\xc4\x83torie este un b\xc4\x83iat timid, cu principii solide, care tocmai se \xc3\xaentoarce de la o specializare din str\xc4\x83in\xc4\x83tate. Caracterul lui lini\xc8\x99tit nu-l ajut\xc4\x83 s\xc4\x83-\xc8\x99i \xc3\xaenfrunte p\xc4\x83rin\xc8\x9bii \xc3\xaen probleme sentimentale, mai ales c\xc4\x83 ace\xc8\x99tia doresc foarte mult s\xc4\x83-l \xc3\xaensoare cu Sonia (Nicoleta Luciu) care provine dintr-o familie cu multe rela\xc8\x9bii \xc8\x99i putere. _NEWLINE_Problemele familiei Varlam abia \xc3\xaencep, pentru c\xc4\x83 mai este \xc8\x99i Nicole (Mihaela B\xc4\x83rlu\xc8\x9biu), fiica lui Grigore \xc8\x99i sora vitreg\xc4\x83 a lui Mihai, o fat\xc4\x83 foarte frumoas\xc4\x83, dar r\xc4\x83sf\xc4\x83\xc8\x9bat\xc4\x83, crescut\xc4\x83 \xc3\xaen lux \xc8\x99i obi\xc8\x99nuit\xc4\x83 s\xc4\x83 ob\xc8\x9bin\xc4\x83 tot ceea ce \xc3\xae\xc8\x99i propune._NEWLINE_\xc3\x8entr-o zi, Varlam cump\xc4\x83r\xc4\x83 un imobil \xc8\x99i, pentru a evacua \xc8\x99i singura familie r\xc4\x83mas\xc4\x83, \xc3\xaei ofer\xc4\x83 Elenei Savu (Rodica Negrea) o slujb\xc4\x83 de buc\xc4\x83t\xc4\x83reas\xc4\x83 la el \xc3\xaen cas\xc4\x83. Femeia se mut\xc4\x83 aici \xc3\xaempreun\xc4\x83 cu copiii ei, Maia (Nicole Gheorghiu), elev\xc4\x83 \xc3\xaen clasa a 12-a, \xc8\x99i Ionu\xc8\x9b (Alexandru Barba), elev \xc3\xaen clasa a doua. _NEWLINE_Un alt personaj principal este Andrei Popa (Dan Bordeianu), student la Teatru, un t\xc3\xa2n\xc4\x83r talentat, cu personalitate puternic\xc4\x83, ce \xc3\xae\xc8\x99i ador\xc4\x83 mama, pe Angela (Cezara Dafinescu) cu care locuie\xc8\x99te. Ei se descurc\xc4\x83 destul de bine, chiar dac\xc4\x83 Anghel (Gheorghe Visu), tat\xc4\x83l lui Andrei, \xc8\x99i-a p\xc4\x83r\xc4\x83sit familia._NEWLINE_Andrei o curteaz\xc4\x83 pe Nicole, \xc3\xaens\xc4\x83 Grigore nu-l consider\xc4\x83 un candidat potrivit la m\xc3\xa2na fiicei lui. Alexandra (Adela Popescu) este \xc8\x99i ea student\xc4\x83, locuie\xc8\x99te la Cluj, mai ales din cauza Amaliei (Elvira Deatcu), noua so\xc8\x9bie a tat\xc4\x83lui ei, care a reu\xc8\x99it s\xc4\x83 pun\xc4\x83 m\xc3\xa2na pe afacerile familiei. Acesta reprezint\xc4\x83 doar \xc3\xaenceputul unei pove\xc8\x99ti complexe, \xc3\xaen care pasiunile \xc8\x99i interesele se \xc3\xaenfrunt\xc4\x83 puternic. _NEWLINE_Va \xc3\xaenvinge iubirea, \xc3\xaei va ajuta ea pe eroi s\xc4\x83 biruie, av\xc3\xa2nd de partea lor dreptatea, adev\xc4\x83rul, onoarea? Fiecare din ei va afla r\xc4\x83spunsul dup\xc4\x83 ce vor trece prin experien\xc8\x9be de via\xc8\x9b\xc4\x83 care las\xc4\x83 urme. Doar cei puternici rezist\xc4\x83 \xc8\x99i, de multe ori, iubirea te face puternic. Nu \xc3\xaens\xc4\x83 \xc3\xaentotdeauna._NEWLINE_Este revelat c\xc4\x83 Anghel \xc8\x99i Simona sunt fra\xc8\x9bi; ei se lupt\xc4\x83 pentru p\xc4\x83m\xc3\xa2ntul lui Anghel care a fost luat de Varlam. Max (Augustin Viziru) o violeaz\xc4\x83 pe Nicole, dup\xc4\x83 aceea ajunge la \xc3\xaenchisoare. Mihai se c\xc4\x83s\xc4\x83tore\xc8\x99te cu Alexandra. Angela moare. Ni\xc8\x99te ho\xc8\x9bi intr\xc4\x83 \xc3\xaen cas\xc4\x83 peste Tatiana, o bat iar ea sufer\xc4\x83 un \xc8\x99oc \xc8\x99i este dus\xc4\x83 la spital \xc3\xaen stare grav\xc4\x83.\n_START_SECTION_\nFilm\n_START_PARAGRAPH_\n\xc3\x8en vara lui 2006 a fost produs \xc8\x99i un film cu acela\xc8\x99i nume.\n_START_SECTION_\nDifuzare\n_START_PARAGRAPH_\nTelenovela a avut succes si in alte state atat europene printre care se pot aminti Bosnia \xc8\x99i Muntenegru dar \xc8\x99i \xc3\xaen \xc8\x9b\xc4\x83ri din Comunitatea Statelor Independente, cum ar fi Republica Moldova, Tadjikistan, Turkmenistan, Kazahstan, Kargazstan \xc8\x99i/sau Azerbaidjan.\n_START_SECTION_\nTema muzical\xc4\x83\n_START_PARAGRAPH_\nTema muzical\xc4\x83 se nume\xc8\x99te "Lacrimi de Iubire" ,iar la final se c\xc3\xa2nt\xc4\x83 "Doar Tu" ,ambele piese sunt c\xc3\xa2ntate de Adela Popescu,de pe albumul LDI.'